ועדת העבודה והרווחה, כנסת 25, פרוטוקול מספר 72, 2023-06-21 00:00

ישראל אייכלר: ברוכים הבאים לישיבת ועדת העבודה והרווחה, ב' בתמוז

ישראל אייכלר:  בנושא הצעת חוק תשלומים לחיילים בשירות סדיר (הגנה על תשלומים), בקשה לדיון מחדש לפי סעיף 115 לתקנון הכנסת

ישראל אייכלר:       מי בעד פתיחת הרוויזיה? מי נגד? מי נמנע?      

ישראל אייכלר: הרוויזיה נפתחה

ישראל אייכלר:       אנחנו עכשיו מבקשים מהיועצת המשפטית, נעה בן שבת, שתפתח את הרוויזיה

נעה בן שבת: כן אדוני

נעה בן שבת:  אנחנו נסביר למה ביקשנו את הרוויזיה

נעה בן שבת:  הזכרנו שיש פה שלושה חוקים שמתקנים אותם

נעה בן שבת:  אחד מהם הוא חוק שירות לאומי אזרחי

נעה בן שבת:  החוק הזה, הזכרנו, שהוא עומד לפקוע ב-30 ביוני, אבל גם אחרי פקיעתו, מי שמשרת, יש הוראה בחוק שאומרת שמי שמשרת חובות החוק ימשיכו לחול עליהם עד תום שירותם

נעה בן שבת:  וכיוון שאנחנו, ההוראות פה הן נועדו באמת לאפשר איזה שהיא הגנה על התשלומים שמשולמים ממשרד הקליטה למשרתים כאלה, ואם יש כאלה, אז ראוי שההגנה הזאת תינתן להם

נעה בן שבת:       אז אנחנו מציעים להוסיף הוראה של תחילה ולהציע שתחילתו של סעיף 2 שנוגע לחוק שירות לאומי אזרחי, יהיה ביום י' בתמוז התשפ"ג (29 ביוני 2023)

נעה בן שבת:  ואז אנחנו לא נדאג

נעה בן שבת:  כי אנחנו, הרי אין ודאות מתי החוק הזה יעבור, מתי הוא יפורסם, מתי הוא למעשה ייכנס לתוקף

נעה בן שבת:  אבל תחילתו של הסעיף הזה, גם אם החוק יתעכב משום מה, תחילתו של החוק תהיה ב-29 ביוני

נעה בן שבת:  וכך, ב-30 ביוני כשהוא יפקע ממילא זה יהיה חלק מהזכויות שאותם משרתים בשירות לאומי אזרחי ימשיכו להיות זכאים להם בתקופת שירותם

ישראל אייכלר: זה צריך הצבעה נפרדת?     

נעה בן שבת: לא, צריך לאשר את זה כדי לאשר את הצעת החוק

ישראל אייכלר: כן, אבל מה עם התוספת שביקשנו?     

נעה בן שבת: התוספת של התקנות נמצאת פה

נעה בן שבת:  היא מצויה פה בפסקה 3 שאומרת כך

נעה בן שבת:         זה לגבי חיילים

נעה בן שבת:  יש לנו הוראה דומה בסעיף 2(3) שאומרת:         ופסקה (3) גם לסעיף 3

נעה בן שבת:               יש לנו כבר באותו חוק הגדרה של הוועדה

נעה בן שבת:       ויש לציין, קראתי את זה בשר הביטחון, לגבי התשלומים של החיילים

נעה בן שבת:  אין שם הגדרה של שר בחוק הקיים, אז כתבנו שזה שר הביטחון

נעה בן שבת:  אני חוזרת לסעיף 1(3)

ישראל אייכלר: אז אנחנו מצביעים עכשיו על כל החוק כפי שתוקן

דניאל בלנגה: אדוני יושב הראש אפשר רק להתייחס?     

ישראל אייכלר: כן, הערות

ישראל אייכלר:  סליחה

דניאל בלנגה: דניאל בלנגה, משרד האוצר

דניאל בלנגה:  אני אגיד, ראשית, אין לנו התנגדות להצעת החוק, הכול בסדר

דניאל בלנגה:  גם היינו מעורבים בתהליך שהגיע

דניאל בלנגה:  לצערנו, לא יכולנו להגיע לדיון הקודם שהיה

דניאל בלנגה:  אנחנו רק מבקשים, בגלל שיש פה איזה שהיא השפעה על הפעילות המשקית, בזה שאנחנו מגבילים את הפעילות של רשות האכיפה והגבייה וכל העניינים של נושה וחייב, אנחנו רק מבקשים שההיוועצות תהיה גם עם שר האוצר

נעה בן שבת: התקנות האלה אומרות שבין נושה לחייב, זה לא קשור לאוצר המדינה, זה לא קשור לתקצוב

דניאל בלנגה: קשור אבל לפעילות של המשק

נעה בן שבת: מה הפעילות של המשק? עושים, מעבירים תקנות לגבי הגנה בידי המוסד שמשלם ובידי בבנקים, למשך 30 ימים, על תשלומים מסוימים שמשולמים לקבוצה מאוד מאוד קטנה ומצומצמת

נעה בן שבת:  ההשלכות על המשק יהיו מאוד מאוד זניחות

נעה בן שבת:  זה לא איזה משהו מאוד רחב

נעה בן שבת:  תשלומים לדמי קיום

ישראל אייכלר: בדיוק, זה הרעיון

ישראל אייכלר:  מדובר פה בדמי קיום

ישראל אייכלר:  לא מדובר פה במשהו עסקי

דניאל בלנגה: אנחנו פשוט בגלל שלטעמנו זו יכולה להיות הגדרה מאוד רחבה ואנחנו לא יודעים איזה הצעות יבואו

דניאל בלנגה:  אם היינו יודעים איזה הצעות יבואו, היינו יכולים להתייחס לכל אחת בנפרד

דניאל בלנגה:  כמו שבהצעת החוק הזאת לא הייתה לנו התנגדות

דניאל בלנגה:  בגלל שהסל הזה הוא יחסית רחב אנחנו רק מבקשים להיות מעורבים בתהליך, זה הכול

נעה בן שבת: אתם אבל נמצאים שם, כשייקבעו את דמי הקיום האלה, כשייקבעו את תשלום הקיום, אני מניחה שאתם תהיו כדי לקבוע זכאות, שמישהו יקבל בכלל תשלומים למטרת קיום

דניאל בלנגה: נכון

נעה בן שבת: אז בקיזוז או שמירה מעיקול, גם שם אתם צריכים להיות? אני לא מבינה למה

נעה בן שבת:  אנחנו יודעים שכל התייעצות, אדוני, כל התייעצות זה נראה קטן

נעה בן שבת:  אז יתייעצו עם עוד שר

ישראל אייכלר: אבל אמרת כבר את הנימוק הראשון, שהוא הכי חזק, הם ממילא יהיו בהחלטות האלה

דניאל בלנגה: לא, בהחלטה של הקצבה, לא בהחלטה של ההגנה מפני עיקול

ישראל אייכלר: אז זה לא שייך אליכם

ישראל אייכלר:  אם משרד המשפטים היה אומר לי הערה, אז הייתי שומע

ישראל אייכלר:  אבל אתם לא שייכים

דניאל בלנגה: עברה הצעת חוק מאוד דומה רק בשבוע שעבר, או השבוע, אני לא זוכר

דניאל בלנגה:  וגם שם יש היוועצות עם שר האוצר

דניאל בלנגה:  זה היה בוועדת החוקה

דניאל בלנגה:  בסוף כל הצעת חוק, ויש הרבה כאלה שמגיעות בנושא הזה

דניאל בלנגה:  אנחנו תמיד מעורבים

דניאל בלנגה:  ואנחנו גם רוצים להיות מעורבים פה

דניאל בלנגה:  פשוט בגלל שאנחנו לא יודעים איזה הצעות יבואו

ישראל אייכלר: אנחנו כן יודעים שמדובר פה ב-500 שקלים, במשהו דמי קיום

ישראל אייכלר:  לא מדובר פה במשהו עסקי

דניאל בלנגה: במקרה הספציפי הזה אין בעיה ואנחנו גם בגלל זה גם לא התנגדנו

ישראל אייכלר: אז אם אין בעיה, אנחנו נצביע על זה

דניאל בלנגה: לא, אבל אנחנו רוצים רק לעתיד להיות מעורבים, אם יבואו הצעות אחרות

ישראל אייכלר: על העתיד נדבר בעתיד

ישראל אייכלר:  אנחנו פה, בעזרת השם

דניאל בלנגה: אבל ברגע שאין פה היוועצות עם שר האוצר, אפשר להביא את התקנות בלי המעורבות שלנו

דניאל בלנגה:  ופה אנחנו רק רוצים להיות מעורבים

דניאל בלנגה:  זו כל הבקשה

דניאל בלנגה:  להוסיף את ההיוועצות עם שר האוצר

ישראל אייכלר: כן, אבל התייעצנו עם הייעוץ המשפטי שלנו, שזה לא שייך בכלל לעניין העסקי והכלכלי והמשקי

ישראל אייכלר:  זה פשוט עניין אישי בין החייב לנושה

ישראל אייכלר:  וזה מגן על החייב, על דמי הקיום של החייב

דניאל בלנגה: אדוני יושב הראש, אבל יש פה השפעה על המשק

דניאל בלנגה:  ברגע שיש פה נושה וחייב, זה פעילות משקית

דניאל בלנגה:  זה פעילות כלכלית

ישראל אייכלר: כן, אני לא מתווכח

ישראל אייכלר:  אני רק מסביר לך למה אנחנו חושבים שזה לא

נעה בן שבת: לא, השאלה היא, ההשפעה, מה שאני אומרת שההשפעה היא מאוד מאוד קטנה, מאוד מצומצמת

נעה בן שבת:  אנחנו מדברים על משרתים בשירות לאומי או שירות לאומי-אזרחי או חיילים

ישראל אייכלר: לא לרוחב כל המשק

נעה בן שבת: זה צריך להיות מקבל תשלום קיום

נעה בן שבת:  להגיד השפעות על המשק במקרה הזה ולהגיד שחייבים פה התייעצות

דניאל בלנגה: אני רק אגיד שאנחנו לא יודעים, כי אנחנו לא יודעים איזה הצעות יבואו

דניאל בלנגה:  ואנחנו לא רוצים גם, חוששים שאנחנו לא בתוך התהליך

ישראל אייכלר: כשיבואו ההצעות תבואו ותבקשו את בקשתכם בפועל לאותו עניין שאתם תבקשו

ישראל אייכלר:  עכשיו זה לא שייך

דניאל בלנגה: לא, אבל עכשיו, להצעת החוק הספציפית הזאת זה באמת אין, היינו מעורבים בתהליך

ישראל אייכלר: ואתם אפילו מסכימים לזה

דניאל בלנגה: ואין לנו בעיה

דניאל בלנגה:  אבל בעתיד אנחנו גם רוצים רק להגיד את זה

ישראל אייכלר: ולכן לא צריך להוסיף

דניאל בלנגה: שאנחנו נהיה מעורבים

נעה בן שבת: אבל בדיון בוועדה, אני מנסה להבין

נעה בן שבת:  אם זה באישור ועדה, אז ממילא יש לנו דיון ועדה

נעה בן שבת:  אם יש אישור ועדה ממילא באים לדיון בוועדה והאוצר תמיד אורח אפילו לפעמים צריך להתווכח איתו כדי שיגיע לדיונים

נעה בן שבת:  בוודאי אתם תמיד מוזמנים

ישראל אייכלר: אבל בלנגה מגיע תמיד, זה בסדר

דניאל בלנגה: תודה אדוני יושב הראש

דניאל בלנגה:  זה נכון

דניאל בלנגה:  אנחנו רוצים גם להיות

ישראל אייכלר: אתה עושה את עבודתך נאמנה

ישראל אייכלר:  דרישתך נשמעה, נרשמה בפרוטוקול

ישראל אייכלר:  אנחנו נמשיך

ישראל אייכלר:       עוד מישהו רוצה להגיב? לא

ישראל אייכלר:  אז אנחנו ניגש להצבעה, ברשותכם

ישראל אייכלר:       מי בעד הצעת החוק כולו, כפי שהוקרא על ידי היועצת המשפטית, כולל כל התיקונים שחשפנו היום בדיון

ישראל אייכלר:  מי בעד הצעת חוק תשלום לחיילים בשירות סדיר (הגנה על תשלומים) (תיקון מס' 2), התשפ"ג-2023 כפי שהוצגה על ידי היועצת המשפטית

ישראל אייכלר:  מי נגד? אין מתנגדים

ישראל אייכלר:  אין נמנעים

ישראל אייכלר:  הצעת החוק אושרה

ישראל אייכלר:       תודה רבה לכולכם